stanford-oval/wikipedia huggingface dataset:
מריה ויטוריה דאל פוצו, נסיכת דלה ציסטרנה
ביוגרפיה

מריה ויטוריה נולדה בפריז ב-9 באוגוסט 1847, לקרלו אמנואלה דאל פוצו, נסיך דלה ציסטרנה ולואיז, רוזנת מרודה, בתם של ורנר דה מרודה וויקטואר דה ספנגן ד'אורטרן.
ב-30 במאי 1867 התחתנה מריה ויטוריה עם הנסיך אמדאו, דוכס אאוסטה, ממנו נולדו לה 3 ילדים. בשנת 1868 הודחה איזבלה השנייה, מלכת ספרד, ובשנת 1870 נבחר בעלה למלך ספרד, ובעקבות כך עברה המשפחה להתגורר במדריד. מריה ויטוריה התרחקה מהפוליטיקה, ועסקה בעיקר בתמיכה בארגוני צדקה. בשנת 1873 ויתר בעלה אמדאו על כס המלוכה הספרדי, והוא ומריה ויטוריה עם ילדיהם חזרו לאיטליה. כתוצאה מהנסיעות ומטלטולי הדרכים נפגעה בריאותה של מריה ויטוריה, וב-8 בנובמבר 1876 היא מתה בסן רמו כתוצאה משחפת.
משפחתה

ב-30 במאי 1867 התחתנה מריה ויטוריה עם אמדאו הראשון, מלך ספרד, ממנו נולדו לה 3 ילדים:
אמנואלה פיליברטו, דוכס אאוסטה (1869–1931).
הנסיך ויטוריו אמנואלה, רוזן טורינו (1872–1946).
לואיג'י אמדאו, דוכס אברוצי (1873–1933).
מספר מוצקין

בקומבינטוריקה, מספר מוצקין (ה-n-י) הוא מספר הדרכים השונות לחבר n נקודות על היקפו של מעגל, במיתרים שאינם חוצים זה את זה. למספרים אלה יש הגדרות אחרות, מתחומי תורת המספרים והגאומטריה. מספרי מוצקין קרויים על שמו של המתמטיקאי תאודור מוצקין (בנו של המנהיג הציוני ליאו מוצקין).
מספרי מוצקין הראשונים הם:
1, 1, 2, 4, 9, 21, 51, 127, 323, 835, 2188, 5798, 15511, 41835, 113634, 310572, 853467, 2356779, 6536382, 18199284, 50852019, 142547559, 400763223, 1129760415, 3192727797, 9043402501, 25669818476, 73007772802, 208023278209, 593742784829.
התרשים הבא מראה את 9 הדרכים לחבר 4 נקודות על היקף מעגל בלי מיתרים חוצים:
והתרשים הבא מראה את 21 הדרכים לחבר 5 נקודות על מעגל בלי מיתרים חוצים:
הגדרות מקבילות למספרי מוצקין: מספר מוצקין ה-n-י שווה גם למספר הסדרות של מספרים שלמים חיוביים, שאורכן n-1, הן מסתיימות ומתחילות ב 1 או 2, וההפרש בין כל שני איברים רצופים בהן הוא 0, 1 או 1-.
כמו כן, מספר מוצקין ה-n-י שווה למספר המסלולים האפשריים ברביע הימני העליון של רשת קואורדינטות, מהנקודה (0,0) לנקודה (n,0) כאשר בכל צעד מותר לזוז רק לכיוון ימין, (ישירות ימינה, ימינה ולמעלה או ימינה ולמטה) ובשום שלב אסור לרדת מתחת לציר ה-x. התרשים הבא מראה את 9 המסלולים החוקיים מהנקודה (0,0) לנקודה (4,0):
ב-1977 הציגו דונהיי ושפירו 14 הגדרות שונות למספרי מוצקין בענפים שונים של המתמטיקה.
ראו גם

מספר דלנואה
מלח מועשר ביוד

מלח מועשר ביוד הוא מלח שולחן, המכיל כמויות קטנות של המינרל יוד בתוך תרכובות מלחים שונות. הפקתו ואכילתו משמשות כדי לצמצם מחסור ביוד.
ברחבי העולם, מחסור ביוד משפיע על כשני מיליארד בני אדם והוא הגורם המוביל הניתן למניעה של מוגבלויות שכליות והתפתחותיות. מחסור גורם גם לבעיות בבלוטת התריס, כולל זפקת אנדמית. במדינות רבות, מחסור ביוד הוא בעיה מרכזית בבריאות הציבור. ניתן לטפל בבעיה בזול על ידי הוספת כמויות קטנות של יוד למלח שולחן. יוד הוא מינרל תזונתי הקיים באופן טבעי באספקת המזון באזורים מסוימים, במיוחד ליד חופי הים, אך הוא בדרך כלל נדיר למדי בקרום כדור הארץ. כאשר הרמות הטבעיות של יוד באדמה נמוכות והיוד אינו נקלט על ידי גידולים, יוד המוסף למלח מספק את הכמות הקטנה אך החיונית של יוד הדרושה לבני אדם.
מלח הוא כלי יעיל להפצת יוד לציבור מכיוון שהוא אינו מתקלקל ונצרך בכמויות צפויות יותר מרוב הסחורות האחרות. חבילה פתוחה של מלח שולחני עם יוד עלולה לאבד במהירות את תכולת היוד שלה בתנאי טמפרטורה גבוהה ולחות יחסית גבוהה, באמצעות תהליך של חמצון והמראה של יוד.
ייצור

ניתן להעשיר מלח ביוד על ידי ריסוס שלו בתמיסת אשלגן יוד או אשלגן יודיד. כדי להעשיר טון של מלח נדרשים 57 גרם של יוד אשלגן, בעלות של כ-1.15 דולר אמריקאי (בשנת 2006). העלות השנתית לאדם מוערכת כבין 0.02$ ל-0.10$.
בבריאות הציבור

למחסור ביוד ישנן מספר השפעות בריאותיות שליליות ובעלות משמעות. לפי משרד הבריאות: "מחסור ביוד הוא הגורם השכיח ביותר הניתן למניעה להתפתחות קוגניטיבית לקויה. הפרעות של מחסור ביוד עלולות לגרום גם לתת-פעילות של בלוטת התריס, זפק (גויטר) ועיכוב בגדילה הגופנית ובהתפתחות השכלית הנובע ממחסור חמור ביוד במהלך ההיריון (קרטיניזם). אפילו מחסור קל במהלך ההיריון, הינקות והילדות עלול לגרום לנזק בלתי הפיך למוח ולמערכת העצבים המתפתחים ולהפחית את היכולת השכלית של ילדים בגילאי בית הספר ובשלבים מאוחרים יותר".
לפי מומחי בריאות הציבור, העשרה של מלח ביוד עשויה להיות האמצעי הפשוט והחסכוני ביותר בעולם לשיפור הבריאות. בפסגה העולמית לילדים ב-1990, נקבע יעד לחסל את המחסור ביוד עד שנת 2000. באותה תקופה, 25% ממשקי הבית צרכו מלח עם יוד, שיעור שעלה ל-66% עד 2006, ול-88% ב-2020. נכון ל-2020, ב-124 מדינות יש חובה להעשרת מלח ביוד. יצרני מלח תומכים לעיתים קרובות, אם כי לא תמיד, ביוזמות ממשלתיות להוספת יוד למלח מאכל. ההתנגדות ליוד יכולה להגיע מיצרני מלח קטנים שמודאגים מההוצאה הנוספת, יצרנים פרטיים של כדורי יוד, חששות מקידום צריכת מלח, ושמועות מופרכות לפיהן יוד גורם לאיידס או מחלות אחרות.
על פי משרד הבריאות, מומלץ לאכול 150 מיקרוגרם (0.15 מ"ג) יוד ליום למבוגרים, 220 מיקרוגרם לנשים הרות ו-290 מיקרוגרם לנשים מניקות.
בבריאות הציבור > בישראל

לפי סקר לאומי בכ-2100 משתתפים שפורסם ב-2017, 62% מהילדים בגיל בית ספר ו-85% מהנשים בהריון בישראל מתחת לרף של ארגון הבריאות העולמי לצריכה הולמת של יוד, כלומר סובלים מצריכה בלתי מספקת של יוד. מחקר שפורסם ב-2022 גם מצא מחסור במרבית הילדים והמבוגרים שנבדקו. במחקר זה רק כ-5 אחוז מהנבדקים דיווחו על צריכה של מלח מועשר ביוד. במחקר אחר בנשים בהריון רק כ-4% מהנבדקות דיווחו על צריכה של מלח מועשר ביוד.
משרד הבריאות וגופי בריאות אחרים ממליצים על החלפת מלח רגיל במלח מועשר ביוד כדרך היעילה ביותר למניעת מחסור ביוד. המחסור ביוד בישראל גרם למספר קריאות לחיוב מדיני להעשרת מלח ביוד.
הערות שוליים

1 2 3 4 5 6  Jr, Donald G. McNeil (2006-12-16). "In Raising the World's I.Q., the Secret's in the Salt". The New York Times (באנגלית אמריקאית). ISSN 0362-4331. נבדק ב-2023-02-18.
↑  The Lancet, Iodine deficiency—way to go yet, The Lancet 372, 2008-07-12, עמ' 88 doi: 10.1016/S0140-6736(08)61009-0
↑  BIANCA GEORGIANA BIBAN, ORINA LICHIARDOPOL, Iodine Deficiency, Still a Global Problem?, Current Health Sciences Journal, 2 43, 2017 doi: 10.12865/CHSJ.43.02.01
↑  Diosady, L. L., and M. G. Venkatesh Mannar. "Stability of iodine in iodized salt". 8th World Salt Symposium. Amsterdam: Elsevier. 2000.
↑  M. G. Venkatesh Mannar, John Thornton Dunn, World Health Organization, Salt iodization for the elimination of iodine deficiency, 1995
1 2 3  יוד, משרד הבריאות. זמין ב: https://www.health.gov.il/Subjects/FoodAndNutrition/Nutrition/Adequate_nutrition/Pages/iodine.aspx
↑  Michael B. Zimmermann, Maria Andersson, GLOBAL ENDOCRINOLOGY: Global perspectives in endocrinology: coverage of iodized salt programs and iodine status in 2020, European Journal of Endocrinology 185, 2021-07-01, עמ' R13–R21 doi: 10.1530/EJE-21-0171
↑  Michael B Zimmermann, Maria Andersson, GLOBAL ENDOCRINOLOGY: Global perspectives in endocrinology: coverage of iodized salt programs and iodine status in 2020, European Journal of Endocrinology 185, 2021-07-01, עמ' R13–R21 doi: 10.1530/EJE-21-0171
↑  Yaniv S. Ovadia, Jonathan E. Arbelle, Dov Gefel, Hadassah Brik, Tamar Wolf, Varda Nadler, Sandra Hunziker, Michael B. Zimmermann, Aron M. Troen, First Israeli National Iodine Survey Demonstrates Iodine Deficiency Among School-Aged Children and Pregnant Women, Thyroid 27, 2017-08-01, עמ' 1083–1091 doi: 10.1089/thy.2017.0251
↑  Zohar Barnett-Itzhaki, Daniel Ehrlich, Aron M. Troen, Efrat Rorman, Luda Groismann, Moran Blaychfeld-Magnazi, Ronit Endevelt, Tamar Berman, Results of the national biomonitoring program show persistent iodine deficiency in Israel, Israel Journal of Health Policy Research 11, 2022-03-28, עמ' 18 doi: 10.1186/s13584-022-00526-9
1 2  Shani R. Rosen, Yaniv S. Ovadia, Eyal Y. Anteby, Shlomo Fytlovich, Dorit Aharoni, Doron Zamir, Dov Gefel, Simon Shenhav, Low intake of iodized salt and iodine containing supplements among pregnant women with apparently insufficient iodine status - time to change policy?, Israel Journal of Health Policy Research 9, 2020-03-30, עמ' 9 doi: 10.1186/s13584-020-00367-4
↑  World Health Organization, Nancy J. Aburto, Minawaer Abudou, Vanessa Candeias, Tiaxiang Wu, Effect and safety of salt iodization to prevent iodine deficiency disorders: a systematic review with meta-analyses, World Health Organization, 2014, ISBN 978-92-4-150828-5. (באנגלית)
↑  John H. Lazarus, Iodine deficiency in Israeli pregnant women – a time for action, Israel Journal of Health Policy Research 9, 2020-05-01, עמ' 20 doi: 10.1186/s13584-020-00382-5
| --- | --- |
בקרת זהויות :  NLI: 987007553582005171  LCCN: sh85116857
ממשלת מלטה

ממשלת מלטה (במלטית: Gvern ta' Malta) היא הרשות המבצעת של מדינת מלטה. היא מורכבת מהקבינט של מלטה ומהמזכירות הפרלמנטריות. ראש הממשלה מתמנה על ידי נשיא מלטה, על סמך המצב בפרלמנט המלטזי. ראש הממשלה אחראי על הקצאת מחלקות הממשלה למזכירות קבועות. נשיא מלטה גם ממנה את שאר הקבינט בהסכמתו של ראש ממשלת מלטה.
הרכב

ממשלת מלטה מורכבת משרי הפרלמנט וממזכירים. מספרם תלוי בראש הממשלה. בממשלת מלטה יש מספר משרדים:
משרד הכלכלה, ההשקעות והעסקים הקטנים
משרד החינוך והתעסוקה
משרד האנרגיה והניהול במים – פיתוח מקורות אנרגיה חלופיים, מדיניות אנרגיה, מדיניות מים, שירותי אנרגיה ומים
המשרד לענייני אירופה ושוויון
משרד האוצר
משרד התיירות
משרד הפנים והביטחון הלאומי
משרד המשפטים, התרבות והשלטון המקומי
המשרד לאיכות הסביבה, פיתוח בר-קיימא ושינויי אקלים
משרד החוץ וקידום הסחר
משרד התחבורה, התשתיות והפרויקטים ההוניים
משרד האי גוזו
משרד לענייני משפחה, זכויות ילדים וסולידריות חברתית
קוד אתי

קוד האתיקה תקף מאז שנת 1994 לשרים ולמזכירים בפרלמנט. הוא נוצר מכיוון ששרים צריכים לפעול ולנהוג בסטנדרטים הגבוהים ביותר הן בחייהם האישיים והן במילוי תפקידם החוקתי. הגרסה שתוקנה בשנת 2015 כרגע בתוקף.
ראו גם

הקבינט של מלטה
הפרלמנט של מלטה
נשיא מלטה
ראש ממשלת מלטה
הערות שוליים

↑  What Type Of Government Does Malta Have?, WorldAtlas (באנגלית)
↑  Gov.mt, www.gov.mt
↑  Ministri, Segretarji Parlamentari u Assistenti Parlamentari, „Parlament ta' Malta”, 23 maja 2014 [dostęp 2018-06-09 (malt.).
.] (ארכיון)
ערך זה הוא קצרמרבנושא פוליטיקה. אתם מוזמנים לתרום לוויקיפדיה ו.
מטאוש מורבייצקי

מָטֶאוּש מוֹרָבְיֶיצקי (בפולנית: Mateusz Morawiecki; נולד ב-20 ביוני 1968) הוא פוליטיקאי, בנקאי, כלכלן, עורך דין והיסטוריון פולני, שכיהן כראש ממשלת פולין מטעם מפלגת השלטון (עד 12 בדצמבר 2023) הימנית-שמרנית חוק וצדק. בעבר שימש בתפקיד המשנה לראש הממשלה, שר הפיתוח ושר האוצר בממשלתה של ביאטה שידלו. כיהן גם כיו"ר הבנק הפולני Bank Zachodni WBK בשנים 2007–2015.
ביוגרפיה

נולד בעיר ורוצלב לקורנל מורבייצקי, ממנהיגי התנועת הסולידריות בפולין של שנות השמונים. שתי דודותיו נישאו ליהודים והתגיירו, ואחת מהן ניצלה בימי השואה על ידי אזרח פולני שהסתיר אותה בביתו. בגיל 12 כבר היה פעיל בהתנגדות האנטי-קומוניסטית הפולנית, והיה מעורב בהפצה בלתי חוקית של חוברות ומסרים פוליטיים. בין השנים 1983–1986 הוא נעצר שוב ושוב על ידי המשטרה החשאית (SB), ונחקר בעיקר על אודות אביו, שהסתתר אז מרשויות אכיפת החוק. למרות המעצרים החוזרים ונשנים, המשיך להשתתף בהפגנות פוליטיות עד סוף שנות השמונים. מ-1986 פרסם תחת שמות בדויים את מאמריו בעיתונות המחתרתית.
מורבייצקי הוא בוגר אוניברסיטת ורוצלב (1992), אוניברסיטת ורוצלב למדע וטכנולוגיה (1993), אוניברסיטת ורוצלב לכלכלה (מנהל עסקים, 1995), אוניברסיטת המבורג (משפט אירופי, 1995-1997) אוניברסיטת בזל (לימודים אירופיים, 1995-1997).
מאז 1998 הועסק בתפקידים ניהוליים בכירים בבנק Bank Zachodni WBK בוורוצלב, כולל מנכ"ל הבנק ב-2001, ויו"ר ב-2007. תחת ניהולו הפך הבנק לאחד משלושת הבנקים הגדולים בפולין.
הוא דובר גרמנית ואנגלית בנוסף לפולנית.
קריירה פוליטית

החל מ-16 בנובמבר 2015 כיהן מורבייצקי כסגן ראש הממשלה ושר הפיתוח בממשלתה של ביאטה שידלו, ראשית כפוליטיקאי עצמאי, ומאז מרץ 2016 כחבר במפלגת השלטון "חוק וצדק".
קריירה פוליטית > שר האוצר (2016-2018)

בספטמבר 2016 מונה מורבייצקי לשר האוצר והפך לאחד החברים החזקים ביותר בממשלה כמי שאחראי על התקציב הלאומי, כספי האיחוד האירופי והמדיניות הכלכלית הכוללת.
מוקדם יותר באותה שנה הציג מורבייצקי תוכנית חומש שאפתנית וחסרת תקדים, הנושאת את שמו: "תוכנית מורבייצקי" במהלכה צפויה פולין להשקיע כטריליון זלוטי במטרה לעודד חדשנות וצמיחה בכלכלה הפולנית. במרץ 2017, השתתף מורבייצקי בפגישת שרי האוצר של G20 בבאדן-באדן כנציג הפולני הראשון של פסגה זו בהיסטוריה.
קריירה פוליטית > ראש ממשלת פולין (2017-2023)

ב-7 בדצמבר 2017 בעקבות מהלך שיזם מנהיג מפלגת חוק וצדק ירוסלב קצ'ינסקי התפטרה ראש הממשלה באטה שידלו מתפקידה ותחתיה מונה מורבייצקי לראש ממשלת פולין. הוא הושבע לתפקיד ב-11 בדצמבר. ואמור להחזיק בו עד הבחירות לפרלמנט ב-2019. שידלו הפכה מאז בעצמה לסגניתו.
לאחר מינויו, אמר מורבייצקי כי מתכוון להמשיך את פעילותו הפלמנטרית ופעילות הממשלה של קודמתו בתפקיד.
בעקבות תקרית גזענית בוורשה בינואר 2018, אמר מורבייצקי: "אין מקום לגזענות בפולין, התקפה על ילדה בגלל צבע עורה ראויה לגינוי החזק ביותר, ואנחנו נעשה הכל כדי להפוך את פולין לבטוחה לכולם".
בראשית שנת 2018, אימצו הסיים והסנאט של פולין תיקון לחוק מכון הזיכרון הלאומי. התיקון לחוק קובע כי כל אדם אשר רומז או אומר באופן מפורש כי פולין אחראית בצורה כזו או אחרת לשואה, ייאסר לכ-3 שנות מאסר. כמו כן, התיקון לחוק מגנה את השימוש בביטוי "מחנות המוות הפולנים".
במרץ 2018, נכנס לתוקפו חוק פולני האוסר על מסחר ביום ראשון. כאשר סופרמרקטים גדולים ורוב הקמעונאים האחרים נסגרו לראשונה ביום ראשון מאז החלו חוקי המסחר הליברלים בפולין בשנות התשעים. מפלגת חוק וצדק, אשר הובילה את חקיקת החוק, חוקקה אותו בתמיכת ראש הממשלה מורבייצקי.
ביולי 2020, הודיעה ממשלת פולין על פרישה מאמנת איסטנבול (האמנה למניעה ומאבק באלימות כלפי נשים ואלימות במשפחה). שר המשפטים אמר שהאמנה היא "המצאה פמיניסטית שנועדה להצדיק אידאולוגיה גאה, ו"נוגדת את הערכים השמרנים של פולין".
בינואר 2021, נכנס לתוקף איסור כמעט מוחלט נגד הפלות בפולין שקידמה מפלגתו, במשך מספר שנים.
במרץ 2021, לאחר שהצליחה למנוע מזוגות להט"בים לאמץ ילדים ביחד, קידמה ממשלתו הצעת חוק חדשה המבקשת לאסור על להט"בים גם כהורים יחידנים. לאחר אך שכמה משפחות של זוגות להט"בים הצליחו לעקוף את ההגבלה על אימוץ, בכך שאחד או אחת מבני או בנות הזוג אימצו ילד באופן יחידני.
הממשלה איבדה את הרוב הקואליציוני שלה במהלך 2021. הוא פיטר את סגנו, ירוסלב גווין, שעמד בראש מפלגת "הסכם" שהייתה חברה בקואליציה השלטת. הממשלה האשימה אותו ב"פגיעה באמון" והיא נאלצה להסתדר ללא 13 המחוקקים של מפלגת "הסכם", ולהנהיג ממשלת מיעוט. הממשלה השיבה את הרוב הקואליציוני בהמשך.
ביקורת

בפברואר 2018 עורר סערה כשדיבר במהלך ועידת מינכן לביטחון בעניין החוק הפולני האוסר את השימוש בביטוי "מחנות ההשמדה הפולניים". במענה לשאלת כתב ידיעות אחרונות רונן ברגמן, האם ייענש אדם שיאמר שפולין אשמה בשואה, ענה מורבייצקי ש"כמובן שלא יהיה על זה עונש. זה לא יהיה פלילי לומר שהיו פושעים פולניים, כמו שהיו פושעים יהודים, כפי שהיו פושעים רוסים ואוקראינים. לא רק פושעים גרמניים".
ההשוואה שערך מורבייצקי בין פושעים פולנים לבין יהודים בשואה עוררה עליו ביקורת חריפה בישראל. ראש הממשלה, בנימין נתניהו אמר: "הדברים של ראש ממשלת פולין כאן במינכן מקוממים. יש פה בעיה של חוסר הבנה של ההיסטוריה וחוסר רגישות לטרגדיה של עמנו." חברי כנסת רבים תקפו את מורבייצקי על דבריו, וחלקם אף קראו לנקוט צעדים ממשיים כגון החזרת שגרירת ישראל בפולין, אנה אזרי, לישראל, וגירוש נציגי פולין שבישראל.
ביולי 2018 חתמו נתניהו ומורבייצקי על הצהרה משותפת בעניין חלקם של הפולנים בשואה. על הצהרה זו נמתחה ביקורת חריפה בישראל, בין השאר על ידי ההיסטוריון פרופ' יהודה באואר, "יד ושם", שר החינוך נפתלי בנט ושרת המשפטים איילת שקד, בנימוק שההצהרה מעוותת את ההיסטוריה ופוגעת בזיכרון השואה.
חיים אישיים

מורבייצקי נשוי לאיוונה מורבייצקי ואב לשני בנים ושתי בנות.
הערות שוליים

↑  Poland appoints ex-banker with Jewish roots as prime minister, באתר The Times of Israel
↑  גיא אלסטר‏, סירוס בתי המשפט ושליטה על התקשורת: פולין שוקעת אל תוך דיקטטורה, באתר וואלה, 4 בינואר 2018
↑  Polish reshuffle puts sights on prime minister, באתר פוליטיקו 29 בספטמבר 2016
↑  גיא אלסטר‏, סירוס בתי המשפט ושליטה על התקשורת: פולין שוקעת אל תוך דיקטטורה, באתר וואלה, 4 בינואר 2018
↑  Poland's president designates finance minister Morawiecki as new PM, רויטרס
↑  שירות כלכליסט, שר האוצר הפולני מתאוש מורבייצקי מונה לראש ממשלה, באתר כלכליסט, 9 בדצמבר 2017
↑  Michał Broniatowski (December 12, 2017), Poland’s new PM won’t change anything after leadership swap Politico Europe.
↑  "No place for racism in Poland, says PM after attack on teen". Radio Poland. נבדק ב-7 בינואר 2018. {{cite web}}:  (עזרה)
↑  Israel and Poland try to tamp down tensions after Poland’s ‘death camp’ law sparks Israeli outrage, Washington Post, 28 January 2018
↑  Israel and Poland clash over proposed Holocaust law, Reuters, 28 January 2018
↑  The Controversy Around Poland’s Proposed Ban on the Term “Polish Death Camps”, Smithsonian.com, 29 January 2018
↑  https://www.usnews.com/news/business/articles/2018-03-11/most-stores-shut-in-poland-as-sunday-trade-ban-takes-effect
↑  https://globalnews.ca/news/4076186/poland-sunday-shopping-ban/
↑  https://www.rte.ie/news/2018/0311/946597-poland-shopping/
↑  http://www.thenews.pl/1/2/Artykul/353341,Stores-closed-as-Poland-phases-out-Sunday-shopping
↑   הארץ, בממשלת פולין מתכוונים לפרוש מאמנה אירופית למניעת אלימות נגד נשים, באתר הארץ, 27 ביולי 2020
↑   איי.פי, וניו יורק טיימס, בפולין נכנס לתוקף האיסור הכמעט מוחלט על הפלות. המונים יצאו לרחובות במחאה, באתר הארץ, 28 בינואר 2021
↑   רויטרס, ממשלת פולין רוצה לאסור על זוגות להט"בים לאמץ ילדים — גם כהורים יחידנים, באתר הארץ, 11 במרץ 2021
↑  פולין: הפרלמנט אישר חוק שעשוי להגביל את התקשורת במדינה, באתר וואלה, 12 באוגוסט 2021
↑  ראש ממשלת פולין עומת עם סיפור משפחתי מהשואה - והתשובה הדהימה, באתר ynet, 17 בפברואר 2018
↑  איתמר אייכנר, ישראל נגד ראש ממשלת פולין: "דבריו מקוממים, חוסר הבנה של ההיסטוריה", באתר ynet, 17 בפברואר 2018
↑   יהודה באואר, או-קיי, הפולנים לא רצחו יהודים, באתר הארץ, 3 ביולי 2018
↑  פרופ' דן מכמן, פרופ' חוי דרייפוס, ד"ר דוד זילברקלנג, תגובת ההיסטוריונים של יד ושם להצהרה המשותפת של ממשלות פולין וישראל
↑  מורן אזולאי, מבול ביקורת מבנט ועד זנדברג על הצהרת נתניהו ופולין: "סחר בזכר השואה", באתר ynet, 5 ביולי 2018
ברק רביד, לשכת רה"מ מגיבה לסערה: האמירות ההיסטוריות אושרו ע"י יד ושם, באתר חדשות 13 (לשעבר ערוץ עשר), 5 ביולי 2018
↑  Mateusz Morawiecki – od rewolucjonisty do milionera i wicepremiera. wyborcza.pl, 12 listopada 2015.
↑  "Oto rodzina Morawieckiego. Uchylamy rąbka tajemnicy!". נבדק ב-2017-12-09.
| --- | --- |
בקרת זהויות :  PLWABN: 9810654578605606  GND: 1148063897  ISNI: 0000 0001 1694 2594  LCCN: no2007087474  NKC: jo2018997161  VIAF: 102044199   WorldCat (עם VIAF): 102044199 
סגן ראש הממשלה מורבייצקי בטקס פתיחת קמפוס ורשה, נובמבר 2015
ראש ממשלת פולין מטאוש מורבייצקי (משמאל) עם ראש ממשלת בריטניה תרזה מיי, דצמבר 2017
מטאוריט סילקאוגה

מטאוריט סילקאוגה, במוזיאון הסמית'סוניאן להיסטוריה טבעית
מטאוריט סילקאוגה (באנגלית: Sylacauga meteorite) הוא מטאוריט שנפל ב-30 בנובמבר 1954, בשעה 12:46 שעון מקומי (18:46 UT) באוק גרוב, אלבמה, ליד סילקאוגה, בארצות הברית. לעיתים הוא מכונה מטאוריט הודג'ס מכיוון שחלק ממנו פגע באן אליזבת פאולר הודג'ס .
חשיבות

חלק מהמטאוריט, בגודל של אשכולית התרסק דרך גג של חווה, גרם למקלט רדיו גדול מעץ לקפוץ ופגע באישה בת 34 בשם הודגס בזמן שהיא נמנמה על ספה.  האישה נפגעה קשות באחד מצידי גופה, אך הייתה מסוגלת ללכת. האירוע זכה לפרסום עולמי.
הטענה המוקדמת ביותר לאדם שנפגע ממטאוריט מופיעה בכתב יד משנת 1677 שפורסם בטורטונה שבאיטליה, בו מסופר על נזיר ממילאנו שנהרג על ידי מטאוריט, אם כי אמיתות הטענה אינה ידועה. בשנת 1992 פגע שבר מטאוריט קטן במשקל 3 גרם בנער אוגנדי צעיר במבאלה.  השבר פגע בעץ שהאט את מהירות נפילתו ולכן הוא לא גרם לפציעה.
כדור אש

כשהמטאור עבר באטמוספירה הוא יצר כדור אש שנראה משלוש מדינות אמריקאיות, על אף שהייתה זו שעת אחר הצהריים. היו גם אינדיקציות לפיצוץ באוויר, שכן עדים תיארו ששמעו "פיצוצים או בומים חזקים".
הבעלות על השברים

המטאוריט הוחרם על ידי מפקד משטרת סילאקאוגה, שמסרה אותו לחיל האוויר של ארצות הברית. הן בני הזוג הודג'ס והן בעלת הבית שלהם, ברטי גיא, טענו לבעלות על הסלע. טענתה של גיא היא שהמטאוריט נפל על רכושה. היו קונים שהציעו עד 5,000 דולר עבור המטאוריט. לבסוף הזוג הודג'ס וגיא התפשרו, כשההודג'ס שילמו 500 דולר עבור המטאוריט. עם זאת, עד שהוא הוחזר לבני הזוג הודג'ס, יותר משנה לאחר מכן, תשומת הלב הציבורית פחתה, והם לא הצליחו למצוא לו קונה.
אן הודג'ס חשה בחוסר נוחות מתשומת הלב הציבורית ומהמחלוקת על בעלות המטאוריט. בשנת 1956, בני הזוג הודג'ס תרמו אותו למוזיאון אלבמה לתולדות הטבע.
למחרת הנפילה, חוואי מקומי בשם ג'וליוס מקיני נתקל בשבר קטן יותר מאותו מטאוריט. עורך דין באינדיאנפוליס רכש אותו עבור מכון סמיתסוניאן. משפחת מקיני השתמשה בכסף לרכישת מכונית ובית.
שברים

עם כניסתו לאטמוספירה, המטאוריט התפצל לשלושה חלקים לפחות:
שבר הודג'ס ( 3.86 קילוגרם (8.5 ליברות) ) –33°11′18.1″N 86°17′40.2″W﻿ / ﻿33.188361°N 86.294500°W﻿ / 33.188361; -86.294500 ) שפגע באן אליזבת הודג'ס.
שבר מקיני ( 1.68 קילוגרם (3.7 ליברות) ) –33°13′08.4″N 86°17′20.7″W﻿ / ﻿33.219000°N 86.289083°W﻿ / 33.219000; -86.289083 ) שנמצא למחרת ב-1 בדצמבר 1954 על ידי יוליוס קמפיס מקיני.
על פי ההערכות, שבר שלישי נפל באזור צ'ילדרסבורג (כמה ק"מ צפונית-מערבית לאוק גרוב).
מיון

מטאוריט סילקאוגה מסווג ככונדריט רגיל מקבוצת H4.
מסלול

המטאורואיד נכנס לצד המואר של כדור הארץ, וכשהוא פגע, הוא עבר את הפריהליון ונכנס לצד החשוך של כדור הארץ. בהתחשב בהערכות המסלול, המועמד הטוב ביותר כגוף אב הוא 1685 Toro .
ראו גם

מטאוריט סיחוטה-אלין
פגיעת המטאור ברוסיה (2013)
מטאוריט מורצ'יסון
הערות שוליים

1 2 3  Povenmire, H. (1995). "The Sylacauga, Alabama Meteorite: The Impact Locations, Atmosphere Trajectory, Strewn Field and Radiant". Abstracts of the Lunar and Planetary Science Conference. 26: 1133. Bibcode:1995LPI....26.1133P.
↑  Grundhauser, Eric (2 ביוני 2015). "The Meteorite That Landed on a Woman in Alabama". Slate. נבדק ב-29 ביוני 2015. {{cite web}}:  (עזרה)
↑  "Zeus Displeased". Futility Closet. 12 בינואר 2010. נבדק ב-3 ביולי 2014. {{cite web}}:  (עזרה)
↑  "The Mbale Meteorite Fall". Dutch Meteor Society. 2002. נבדק ב-3 ביולי 2014. {{cite web}}:  (עזרה)
↑  Swindel, G.W.; Jones, W.B (1954). "The Sylacauga, Talladega County, Alabama, Aerolite". Meteoritics. 1 (2): 125–132. Bibcode:1954Metic...1..125S. doi:10.1111/j.1945-5100.1954.tb01323.x.
↑  Underwood, Madison (15 בפברואר 2013). "Russian meteorite blast recalls the Alabama woman struck by a meteorite in 1954". al.com. נבדק ב-16 בפברואר 2013. {{cite news}}:  (עזרה)
↑  Nobel, Justin (20 בפברואר 2013). "The True Story of History's Only Known Meteorite Victim". National Geographic. {{cite news}}:  (עזרה)
↑  Nobel, Justin (20 בפברואר 2013). "The True Story of History's Only Known Meteorite Victim". National Geographic. נבדק ב-3 במאי 2015. {{cite web}}:  (עזרה)
1 2 3 4  Ellington, M.J. (30 בנובמבר 2006). "A star fell on Sylacauga: '54 meteorite struck home, woman, changed lives". The Decatur Daily. נבדק ב-3 ביולי 2014. {{cite web}}:  (עזרה)
↑  Blackwell, Phil. "10 Unlikely Events That Actually Happened". The Perch. The Perch. נבדק ב-7 בנובמבר 2016. {{cite web}}:  (עזרה)
מחסום דם-מוח

| --- | --- |

תרשים סכמטי של מחסום דם־מוח
 שיוך:  המערך הנוירו-חיסוני 
 מזהים
 קוד MeSH:  A07.035 
 מזהה MeSH:  D001812 
 מערכת השפה הרפואית המאוחדת:  C0005854 
 
מחסום דם מוח
חלק מרשת נימי הדם המספקים מרכיבים חיוניים לתאי המוח
מחסום דם־מוח (באנגלית: Blood-Brain Barrier, ובראשי תיבות: BBB) הוא מונח המתאר את התכונות הספציפיות של כלי הדם הקטנים המספקים דם למערכת העצבים המרכזית: נוצר כעין "מחסום" סלקטיבי המאפשר מעבר חומרים ותאים בין מערכת הדם למוח.
כלי הדם מובילים דם מהלב לכל רקמות הגוף, ובו מצוי חמצן וחומרי תזונה לרקמות, תוך טעינת פחמן דו-חמצני ופסולת מטבולית מתאי הגוף. הדם נושא איתו לרקמות גם הורמונים המעבירים אותות חיוניים, וכן תאים של המערכת האימונולוגית הפועלים ברקמות. מערכת כלי הדם בנויה כעץ של עורקים בקוטר הולך וקטן, עד שהם הופכים לרשת של נימיות דרכן נעשית הפרפוזיה (חילוף הגזים והחומרים עם הרקמה); בהמשך מערכת הורידים מפנה את הדם מן הרקמות. לכל מקטע של כלי דם יש תכונות שונות מעט, בהתאם לדרגת ההסתעפות שלהן, ובהתאם לרקמה בה הם נמצאים ואותה הם מספקים.
"מחסום הדם-מוח" הוא מונח המשמש לתיאור התכונות הייחודיות של מערכת הנימיות במערכת העצבים המרכזית: זו מערכת רציפה של כלי דם בה התאים צמודים זה לזה ב-tight - junctions, לכן אין מעבר של מולקולות ותאים דרכם. תכונות הקרום של התאים המצפים את כלי הדם מאפשרות פיקוח הדוק על מעבר של מולקולות, יונים ותאים בין הדם לתאי המוח. דופן הנימיות בנויה משני סוגי תאים: תאי אנדותל המייצרים את דופן כלי הדם, ותאי תמיכה. תכונות המחסום מתבטאות בעיקר בתאי האנדותל בדמות חלבוני טרנספורטרים ספציפיים, והן מושפעות ומתוחזקות על ידי מערכת יחסי גומלין עם תאי התמיכה, תאי גליה ותאים של המערכת האימונולוגית. אסטרוציטים הם תאי גלייה שתומכים ביוכימית בתאי האנדותל, שבונים את "מחסום הדם-מוח".
תפקיד המחסום דם-מוח

מטרתו של מחסום הדם־מוח היא הגנה על רקמות המוח מפני מזהמים או נוגדנים ושמירה על הרכב הנוזל שבו נמצאים הנוירונים: